RESOLUCIÓN do 15 de febreiro de 2012 pola que se modifica parcialmente a Resolución do 3 de xaneiro de 2012, que pola súa vez modifica a Resolución do 21 de outubro de 2011 pola que se resolve a concesión das axudas de apoio á etapa predoutoral do Plan Galego de Investigación, Innovación e Crecemento 2011-2015. (Plan I2C) para o ano 2011.
Consellería de Cultura, Educación e Ordenación Universitaria — III. Outras disposicións — 23/02/2012

Pola Orde do 6 de xullo de 2011 (DOG número 136, do 15 de xullo) convócanse as axudas de apoio á etapa predoutoral do Plan Galego de Investigación, Innovación e Crecemento 2011-2015 (Plan I2C) para o ano 2011.
A Resolución do 21 de outubro de 2011 (DOG número 203, do 24 de outubro) concede as axudas predoutorais ás universidades do SUG que contraten aos solicitantes que aparecen na dita resolución.
Por Resolución do 3 de xaneiro de 2012 (DOG número 9, do 13 de xaneiro) modíficase a Resolución do 21 de outubro de 2011 para incluír un solicitante na lista de espera, tras terlle sido estimado parcialmente un recurso de reposición. Na mesma resolución acéptanse renuncias dalgúns solicitantes e, en consecuencia, fanse novas adxudicacións. Finalmente establécese unha nova lista de espera.
Esta resolución podía ser recorrida en reposición ante o titular da Consellería de Cultura, Educación e Ordenación Universitaria.
Con data do 13 de febreiro de 2011 estimouse o recurso de reposición interposto en tempo e forma, por José Víctor Ramos Castro, de tal forma que se acorda excluír da lista do anexo III «Solicitantes da lista de espera adxudicados» a José Miguel Caamaño Castro, tras comprobarse que a súa puntuación é inferior á exixida na convocatoria.
No artigo 12 da orde de convocatoria establécese que, no caso de que se produza algunha renuncia, se poderán adxudicar as axudas aos solicitantes da lista de espera, sempre que a renuncia se produza nos tres meses seguintes á publicación da resolución no DOG.
Con data do 18 de xaneiro de 2012, a USC comunicou a renuncia de José Ignacio Vila Vázquez, polo que, para a súa substitución, se autorizou a contratación de José Víctor Ramos Castro, como investigador do programa de axudas de apoio á etapa predoutoral (Plan I2C), convocatoria de 2011.
En consecuencia, atendendo ao recurso estimado, e á renuncia e posterior substitución nas axudas adxudicadas,
Único: publicar a lista definitiva de solicitantes adxudicados que figura como anexo, e declarar extinguida a lista de espera, unha vez que todos os integrantes desta pasaron á lista de adxudicados.
Contra esta resolución, que esgota a vía administrativa, os interesados poderán interpoñer recurso potestativo de reposición ante o conselleiro de Cultura, Educación e Ordenación Universitaria no prazo dun mes a partir do día seguinte ao da publicación da resolución no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 15 de febreiro de 2012.
Universidade da Coruña:
Universidade de Santiago de Compostela:
Universidade de Vigo: